**Լուիզ ՄաքՔինի** (անգլ.՝ Louise McKinney, սեպտեմբերի 22, 1868(1868-09-22), Elizabethtown-Kitley, United Counties of Leeds and Grenville, Օնտարիո, Կանադա - հուլիսի 10, 1931(1931-07-10), Claresholm, Ալբերտա, Կանադա), քաղաքական գործիչ և մարդու իրավունքների պաշտպան Կանադայի Ալբերտա նահանգից։ Նա եղել է առաջին կինը, որ երդվել է Ալբերտայի օրենսդիր ասամբլեայում և առաջին կինը, որն ընտրվել է որպես Բրիտանական կայսրության օրենսդիր մարմնի անդամ։ Նա Ալբերտայի օրենսդիր մարմնում որպես Ալբերտայի ոչ պարտիզանական լիգա կուսակցության անդամ ծառայել է 1917-1921 թվականներին։ Ավելի ուշ եղել է Հայտնի հնգյակ անդամներից մեկը, որը հաջողությամբ պայքարել է Կանադայի կանանց` Սենատում նշանակվելու իրավունքի համար։ Լինելով դպրոցի նախկին ուսուցիչ` նա որպես նորաբնակ Ալբերտա է տեղափոխվել 1903 թվականին։

Քաղաքական կարիերա
-----------------

Արձանի ամբողջական տեսքը, Կալգարի, Ալբերտա
ՄաքՔինին 1917 թվականի Ալբերտայի ընդհանուր ընտրություններին ընտրվել է Ալբերտայի Օրենսդիր մարմնում։ Որպես Ալբերտայի ոչ պարտիզանական լիգա կուսակցության անդամ նա Կլարեշոլմ ընտրատեղամասում հաղթել է Ալբերտայի ազատական կուսակցության թեկնածու Վիլիամ Մոֆատին։ Նա այդ տարի Օրենսդիր մարմնում տեղ զբաղեցրած երկու կանանցից մեկն էր. մյուսը Ռոբերտա ՄաքԱդամսն էր։

ՄաքՔինին կողմ է արտահայտվել կրթության, ոգելից խմիչքների հանդեպ ավելի խիստ վերահսկողության, կանանց` սեփականություն ունենալու իրավունքի և այլ բարեփոխումների վերաբերյալ։

Նա առաջադրվել է 1921 թվականին կայացած ընտություններին և պարտվել է անկախ թեկնածու Թոմաս Միլնեսին։

ՄաքՔինին Հայտնի հնգյակ անդամներից մեկն էր` Այրին Փարլբիի, Հենրիետա Մուիրի, Էմիլի Մերֆիի և Նելլի ՄաքՔլանգի հետ։

Ուշ կյանք և պարգևներ
--------------------

ՄաքՔինին մահացել է Կլարեշոլմում, Ալբերտայում, 1931 թվականին, *Անձանց գործը* հայտնի սահմանադրական գործի հաղթանակից երկու տարի անց։ 1939 թվականին նա Կանադայի կառավարության կողմից ճանաչվել է որպես ազգային պատմական կարևորության անձ։ Սա հավերժացնող հուշատախտակը 1997 թվականին տեղադրվել է Կլարեշոլմի գրասենյակի մոտ։ *Անձանց գործը* 1997 թվականին ճանաչվել է որպես պատմական իրադարձություն։ 2009 թվականի հոկտեմբերին Սենատը քվեարկել է ՄաքՔինիին և Հայտնի հնգյակի մյուս անդամներին Կանադայի առաջին «պատվավոր սենատորներ» ճանաչելու համար

Ծանոթագրություններ
------------------

1. ↑  Sanderson, Kay (1999). *200 Remarkable Alberta Women*. Calgary: Famous Five Foundation. p. 19. Արխիվացված է the original 2015 թ․ սեպտեմբերի 24-ին. Retrieved 2019 թ․ դեկտեմբերի 3. `{{cite book}}`: Unknown parameter `|dead-url=` ignored (`|url-status=` suggested) (help)
2. ↑  "Election results for Claresholm, 1917 (Alberta general election)". Alberta Heritage Community Foundation. Retrieved 2010 թ․ սեպտեմբերի 8.
3. ↑  "Election results for Claresholm, 1921 (Alberta general election)". Alberta Heritage Community Foundation. Retrieved 2010 թ․ սեպտեմբերի 8.
4. ↑  Kome, Penney (1985). *Women of Influence: Canadian Women and Politics* (1st ed.). Toronto: Doubleday Canada. pp. 31–32. ISBN 978-0-385-23140-4.
5. ↑  "The Famous 5 Heroes for Today: Louise McKinney". Heritage Community Foundation. Retrieved 2010 թ․ սեպտեմբերի 8.
6. ↑  "Alberta's Famous Five named honorary senators". *The Globe and Mail*. 2009 թ․ հոկտեմբերի 11. Retrieved 2015 թ․ հոկտեմբերի 1.

Արտաքին հղումներ
----------------

* Legislative Assembly of Alberta Members Listing
* profile, Alberta Heritage
* profile, Library and Archives Canada
* profile, Elections Canada

|  |  |  |  |  |  |
| --- | --- | --- | --- | --- | --- |
| 

|  |  |
| --- | --- |
|  ⛭   Թեմատիկ կայքեր | WikiTree |
|  |
| Չափորոշչային վերահսկողություն | GND: 1069397385 · VIAF: 315524175 · WorldCat VIAF: 315524175 |

 |